Eyjafjarðarsveit fremst sveitarfélaga í endurvinnslu á svæði Eyþings Fréttir Þau gleðitíðindi komu fram í erindi á auka aðalfundi Eyþings síðastliðinn laugardag að Eyjafjarðarsveit er fremst sveitarfélaga á svæðinu í endurvinnslu en yfir 60% af sorpi frá sveitarfélaginu fer í endurvinnslu . Eyjafjarðarsveit trónir á toppnum og fast á hælana fylgir Grýtubakkahreppur og Langanesbyggð en lægsta hlutfallið á svæðinu er undir 10% . Við getum verið afar stolt af þessum tölum enda sveitungar vel meðvitaðir um umhverfi sitt og hversu miklu máli það skiptir . Við eigum þó enn eitthvað inni og með samstilltu átaki munum við og getum verið öðrum fremri á þessu sviði . Önnur sveitarfélög ættu að sjá þessar tölur og átta sig á því hversu langt er hægt að ná í endurvinnslu og reyna að auka endurvinnsluhlutfall sitt .